2 avgust kuni Buxoro viloyati hududida ikki qavatli bino qulab tushishi oqibatida 3 kishi halok bo‘lgan. Bu haqda ijtimoiy tarmoqdagi Bukhara Info sahifasida xabar qilingan. Ma’lum bo‘lishicha, eski taxta zavod o‘rnidagi temir bozorida ikki qavatli bino qulagan va bino oldida turgan «Tiko» va «Matiz» avtomobillarini bosib tushgan. Foto: Bukhara Info Foto: Bukhara Info Buxoro shahar IIB tomonidan aniqlik kiritilishicha, xususiy qurilish tashkiloti tomonidan savdo majmuasini qurish bo‘yicha olib borilayotgan ishlar tufayli qo‘shni ikki qavatli bino qulagan — ushbu hodisa ro‘y berishidan 2 kun avval chuqurligi 2,5 metr, o‘lchami 17 metrga 15 metr bo‘lgan kotlovan qazilgan edi. Ayni vaqtda hodisa yuzasidan jinoyat ishi qo‘zg‘atilgan va tekshiruv ishlari olib borilmoqda.